*Príloha č. 5 k Súťažným podkladom*

**Identifikácia verejného obstarávateľa: Mesto Trenčín**

**Sídlo:** Mierové nám. č. 1/2, 911 64 Trenčín

**Zastúpenie:** Mgr. Richard Rybníček, primátor mesta

**IČO:** 00 312 037

**DIČ:** 2021079995

(ďalej v texte týchto podkladov len: „verejný obstarávateľ“ alebo „obstarávateľ“)

**Dynamický nákupný systém**

**vyhlásený elektronickým postupom zadávania zákazky podľa ustanovení § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

**Nadlimitná zákazka**

**(Stavebné práce)**

**„Výstavba a rekonštrukcia miestnych komunikácii v meste Trenčín“**

**Odôvodnenie nerozdelenia zákazky:**

Podľa § 28 ods. 2 zákona č. 343/2015 Z.z. o verejnom obstarávaní v platnom a účinnom znení platí, že, ak verejný obstarávateľ nerozdelí zákazku na časti, odôvodnenie uvedie v oznámení o vyhlásení verejného obstarávania alebo v súťažných podkladoch.

**Odôvodnenie :**

Predmetom tejto zákazky je zriadenie DNS. Cieľom DNS je umožniť verejnému obstarávateľovi flexibilné zadávanie zákaziek v súlade so zákonom o verejnom obstarávaní podľa svojich reálnych potrieb, t.j. v čase a rozsahu, ktorý mu je známy. DNS bude slúžiť na zadávanie zákaziek týkajúcich sa stavebných prác bežne dostupných na trhu, v rámci ktorých sa budú uskutočňovať realizácie a rekonštrukcie súvislých povrchov miestnych komunikácií v meste Trenčín, pričom budú rekonštruované povrchy komunikácií, prípadne chodníkov.

DNS nie je rozdelený na kategórie z dôvodu, že verejný obstarávateľ nepovažuje za účelné rozdelenie DNS na kategórie, keďže v rámci zriadeného DNS budú potom zadávané čiastkové zákazky, do ktorých sa budú môcť zapojiť všetky zaradené subjekty. Keďže verejný obstarávateľ nerozdelil DNS na kategórie, rozhodol sa, že nebude požadovať splnenie podmienok v zmysle § 34 ZVO a týmto umožní zaradenie do DNS aj menším dodávateľom, prípadne novým dodávateľom na trhu, ktorý by ešte nedosiahli potrebnú výšku/objem referencií, ktoré by verejný obstarávateľ mohol požadovať. Uvedené platí aj z dôvodu, že DNS sa zriaďuje na obdobie 10 rokov. Ak by verejný obstarávateľ žiadal referencie v zmysle platného a účinného zákona o verejnom obstarávaní noví dodávatelia na trhu, ktorí by požiadali o zaradenie do DNS už počas jeho trvania, by mohli mať problém so splnením uvedenej podmienky účasti, nakoľko by ešte nedisponovali požadovaným objemom referencií v rozhodnom období (v zmysle § 34 ZVO – museli by predložiť zoznam stavebných pác uskutočnených za predchádzajúcich 5 rokov od vyhlásenia verejného obstarávania).

Nerozdelením predmetu zákazky na časti - kategórie verejný obstarávateľ neobmedzí účasť záujemcov v danom verejnom obstarávaní, práveže naopak otvorí DNS pre všetky subjekty na trhu, ktoré majú možnosť sa zapojiť do akejkoľvek zákazky zadávanej prostredníctvom tohto DNS.